text: Her danser de hele weekenden
  28 februar 2016 kl. 14.35
  Ved danseskolen Step By Step i Sønderjylland er der danseweekend, og der er derfor sving i hofterne i både Haderslev og Aabenraa. 
  Trin for trin har der været dans hele weekend i Haderslev og Aabenraa, hvor danseskolen Step By Step har afholdt danseweekend for alle.
  Der har fredag og lørdag været danseworkshops og private danselektioner med Anne Laxholm, der er kendt som dommer i Vild Med Dans på TV2, samt hendes mand Hans Laxholm.
  Og søndag får Anne Laxholm så øvet sine dommeregenskaber, når hun skal agere dommer i flere danseturneringer, når Step By Step skal kåre deres institutmestre i de forskellige stilarter.
  Et af de deltagende par, Christoffer Lundblad Jensen og Josefine Vogt Benkjer fra Haderslev og Dybbøl, synes, det har været en god weekend:
  - Jeg synes, det er sjovt, fordi man rører sig meget, og fordi der er musik i det, fortæller Josefine Vogt Benkjer.
  